**Mór Városi Önkormányzat Képviselő-testületének**

**73/2025. (II.19.) határozata**

**a „Helyi humán fejlesztések Mór Városában” című pályázaton történő részvétel tárgyában**

Mór Városi Önkormányzat Képviselő-testülete az 55/2024. (II.21.) határozattal elfogadott TOP Plusz Városfejlesztési Programterve alapján pályázatot kíván benyújtani a TOP\_PLUSZ-3.2.1-23-MR1 kódszámú pályázati felhívás Helyi humán fejlesztések tevékenységcsoportja kapcsán. A projekt címe „Helyi humán fejlesztések Mór Városában”.

A pályázat intenzitása 100%. Az igényelt pályázati támogatás bruttó 194 000 000 Ft. A projekt Mór Városi Önkormányzat, és a Fiatalok Mórért Egyesület konzorciumában valósulhat meg.

A projekt munkacsoport tagjainak a Képviselő-testület a konzorcium tagjain felül a Családsegítő Alapítványt, az Ezerjó Nyugdíjas Egyesületet, a Lamberg-kastély Művelődési Központ, Könyvtár és Muzeális Kiállítóhely önkormányzati intézményt, a Mór Város Sportjáért Közalapítványt, valamint a Városi Közművelődési Közalapítványt jelöli meg.

A Képviselő-testület felkéri a polgármestert, hogy a határozatban foglaltaknak megfelelően gondoskodjon a pályázathoz szükséges előzetes nyilatkozatok, megállapodások aláírásáról, a támogatási kérelem benyújtásáról, az esetleges hiánypótlások teljesítéséről, és nyertes pályázat esetén a szükséges dokumentumok aláírásáról.

Határidő: 2025.03.31.

Felelős: polgármester(Önkormányzati Iroda

Fenyves Péter Dr. Taba Nikoletta

polgármester jegyző